S-691/2014

Mál þetta, sem dómtekið var föstudaginn 30. janúar 2015, er höfðað með ákæru lögreglustjórans á höfuðborgarsvæðinu, útgefinni 26. ágúst 2014, á hendur T-kk-þgf R-kk-þgf H-kk-þgf, kt. 000000-0000, Írabakka 24, Reykjavík og T-kvk-þgf L-kvk-þgf K-kvk-þgf, kt. 000000-0000, Írabakka 24, Reykjavík, fyrir eftirtalin hegningar-, fíkniefna- og umferðarlagabrot:

I.

Gegn ákærðu báðum:

Fyrir líkamsárás með því að hafa í félagi, aðfaranótt mánudagsins 5. ágúst 2013, utan við hús númer [...] við [...], Ísafirði, veist að A þar sem hún sat í ökumannssæti bifreiðar, slegið hana í andlitið, dregið hana því næst út úr bifreiðinni og haldið henni upp við bílinn og slegið [...] hana víðsvegar um líkamann, allt með þeim afleiðingum að [...] hún hlaut mar og bólgu á utanverðu vinstra læri og vinstri ökkla og bólgu á vinstra kinnbeini.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

[...]

II.

Gegn ákærðu T-kvk-þgf L-x-x:

Fyrir umferðarlagabrot með því að hafa, aðfaranótt sunnudagsins 1. september 2013, ekið bifreiðinni GZ-052 undir áhrifum áfengis (vínandamagn í blóði 1,11 ‰), og án þess að hafa tendruð lögboðin ljós á bifreiðinni, frá Aðalstræti Ísafirði um Sindragötu og Mjósund og inn á athafnarsvæði Bílatanga við Suðurgötu 9, þar sem akstri lauk.

Telst þetta varða við 1., sbr. 2. mgr., 45. gr., 2. mgr. 32. gr., sbr. 1. mgr. 100. gr. umferðarlaga nr. 50/1987.

Fyrir fíkniefnalagabrot, með því að hafa, að morgni laugardagsins 5. maí 2014, sem farþegi í bifreiðinni SF-396 við verslun Olís, Skúlagötu, Reykjavík haft í vörslum sínum 11,23 g af marijúana og 0,32 g af amfetamíni sem ákærða framvísaði til lögreglu.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærðu á marijúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

[...]

Þess er krafist að ákærðu verði dæmd til refsingar og til greiðslu alls sakarkostnaðar.

Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu A, kt. 000000-0000 er þess krafist að ákærðu verði óskipt gert að greiða skaða- og miskabætur að fjárhæð 309.500 krónur, auk vaxta og dráttarvaxta samkvæmt 8. gr. og 9. gr., sbr. 1. mgr. 6. gr. laga um vexti og verðtryggingu nr. 38/2001 og málskostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd árið 1994. Samkvæmt sakavottorði var henni fjórum sinnum á árunum 2012 til 2014 gerð sektarrefsing vegna umferðarlagabrota, síðast 9. apríl 2014, þar af þrívegis fyrir brot gegn 1. mgr. sbr. 2. mgr. 45. gr. a og tvívegis fyrir brot gegn 1. mgr. 48. gr. laganna. Hinn 9. apríl 2014 gekkst hún jafnframt undir sektarrefsingu vegna þjófnaðarbrots. Refsing verður tiltekin samkvæmt reglum 77. gr. og 78. gr. almennra hegningarlaga. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af hálfu A hefur verið krafist miska- og skaðabóta að fjárhæð 309.500 krónur, þar af er krafist miskabóta að fjárhæð 250.000 krónur og skaðabóta vegna skemmda á gleraugum að fjárhæð 59.000 krónur. Við meðferð málsins fyrir dómi féll ákæruvaldið frá þeim hluta ákæru er lýtur að skemmdum á gleraugum og verður ákærða því sýknuð af kröfu um skaðabætur að því leyti. Með vísan til a-liðar 1. mgr. 26. gr. skaðabótalaga nr. 50/1993 verður ákærða dæmd til að greiða, óskipt með ákærða T-kk-þgf R-kk-þgf H-kk-þgf, miskabætur eins og krafist er, auk vaxta og málskostnaðar, sem í dómsorði greinir.

Ákærða er svipt ökurétti í 12 mánuði frá birtingu dómsins að telja.

Upptæk eru dæmd 11,23 g af marijúana og 0,32 g af amfetamíni, samkvæmt lagaákvæðum sem í ákæru greinir.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 240.040 krónur að meðtöldum virðisaukaskatti. Ákærða greiði 42.310 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærða, T-kvk-nf L-kvk-nf K-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá birtingu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði A 250.000 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 5. ágúst 2013 til 6. nóvember 2014, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags, og 150.000 krónur í málskostnað.

Ákærða er svipt ökurétti í 12 mánuði frá birtingu dómsins að telja.

Upptæk eru dæmd 11,23 g af marijúana og 0,32 g af amfetamíni.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 240.040 krónur og 42.310 krónur í annan sakarkostnað.

R-kvk-nf H-kvk-nf